СОФИЯ, България (BulgarianMilitary.com) – Специализираната прокуратура и ДАНС влязоха в офисите на държавния оръжеен търговец „Кинтекс“ поради съмнения в незаконен износ на оръжия и източване на дружеството, научи BulgarianMilitary.com, цитирайки Vesti.bg

Според зам. главния прокурор Иван Гешев „Кинтекс“ плаща милиони левове неустойки към свои клиенти без да предприеме действия по защита на интереса си или да направи същото към доставчика на оръжията.

„Предмет на разследване са данни за осъществени състави на престъпленията безстопанственост и престъпен сговор. Става въпрос за делообразуване след извършвана в „Кинтекс” инспекция. В хода на инспекцията са констатирани нарушения, които според тях може би осъществяват аспект на престъпление и са изпратили инспекцията в специализираната прокуратура” казва Гешев.

Версията на прокуратурата се гради върху договорените взаимоотношения между „Кинтекс“ и държавата купувач на оръжието. Т.е. при установяване на некачествена продукция, клиента начислява неустойки директно към „Кинтекс“, а не към производителя на оръжието. Съмненията идват от липсата на следващи действия от „Кинтекс“, които не си търсят съответно същите права от производителя.

Според Гешев, трима са производителите за които е констатирано нарушение на некачествена продукция.

Образувано е досъдебно производство на 1-ви януари за „престъпно сдружаване и безстопанственост“, като до момента няма задържани, въпреки че, над три часа разследващите от Специализираната прокуратура, заедно с изпълнителния директор на дружеството Явор Стойков бяха в сградата на „Кинтекс”.

Според Vesti.bg за последните три години това е трета подобна проверка на „Кинтекс“, като до момента до дело не се е стигало в нито един от трите случая.

Следвайте ни навсякъде и по всяко време чрез Facebook страницата ни и RSS. Четете повече от света на отбрана и сигурност, анализи, коментари, и нови военни технологии в английската версия на сайта.

BulgarianMilitary.com

Над статията работиха: Редакционен екип на BulgarianMilitary.com / Редакция: Бойко Николов

Източник: Vesti.bg